CELEX: 32013R0955
Language: ro
Date: 2013-10-04 00:00:00
Title: Regulamentul de punere în aplicare (UE) nr. 955/2013 al Comisiei din 4 octombrie 2013 privind aprobarea propiconazolului ca substanță activă existentă pentru a fi utilizat în produse biocide pentru tipul de produs 9  Text cu relevanță pentru SEE

5.10.2013   
            
            
               RO
            
            
               Jurnalul Oficial al Uniunii Europene
            
            
               L 263/7
            
         REGULAMENTUL DE PUNERE ÎN APLICARE (UE) NR. 955/2013 AL COMISIEI
   din 4 octombrie 2013
   privind aprobarea propiconazolului ca substanță activă existentă pentru a fi utilizat în produse biocide pentru tipul de produs 9
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:
   
               (1)
            
            
               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care urmează să fie evaluate în vederea unei eventuale includeri în anexa I, IA sau IB la Directiva 98/8/CE a Parlamentului European și a Consiliului (3). Această listă include propiconazolul.
            
         
               (2)
            
            
               În temeiul Regulamentului (CE) nr. 1451/2007, propiconazolul a fost evaluat în conformitate cu articolul 11 alineatul (2) din Directiva 98/8/CE pentru utilizarea în tipul de produs 9 (produse pentru protecția fibrelor, pielii, cauciucului și a materialelor polimerizate), conform definiției din anexa V la directiva menționată, care corespunde tipului de produs 9 definit în anexa V la Regulamentul (UE) nr. 528/2012.
            
         
               (3)
            
            
               Finlanda a fost desemnată ca stat membru raportor și a prezentat Comisiei, la 11 februarie 2011, raportul autorității competente, însoțit de o recomandare, în conformitate cu articolul 14 alineatele (4) și (6) din Regulamentul (CE) nr. 1451/2007.
            
         
               (4)
            
            
               Raportul autorității competente a fost examinat de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile examinării au fost incluse într-un raport de evaluare, în cadrul Comitetului permanent pentru produse biocide, la 12 iulie 2013.
            
         
               (5)
            
            
               Potrivit raportului de evaluare, produsele biocide care sunt folosite în tipul de produs 9 și conțin propiconazol ar putea respecta dispozițiile articolului 5 din Directiva 98/8/CE.
            
         
               (6)
            
            
               Prin urmare, este oportun ca propiconazolul să fie aprobat pentru a fi utilizat în produse biocide pentru tipul de produs 9.
            
         
               (7)
            
            
               Întrucât evaluarea nu a abordat nanomaterialele, aprobarea nu trebuie să acopere aceste materiale, în temeiul articolului 4 alineatul (4) din Regulamentul (UE) nr. 528/2012.
            
         
               (8)
            
            
               Până la aprobarea unei substanțe active, trebuie să treacă o perioadă rezonabilă de timp pentru ca statele membre, părțile interesate și Comisia să poată, dacă este cazul, să se pregătească pentru a respecta noile cerințe care decurg din aprobarea respectivă.
            
         
               (9)
            
            
               Măsurile prevăzute de prezentul regulament sunt conforme cu avizul Comitetului permanent pentru produse biocide,
            
         ADOPTĂ PREZENTUL REGULAMENT:
   Articolul 1
   Propiconazolul se aprobă ca substanță activă pentru a fi utilizat în produse biocide pentru tipul de produs 9, sub rezerva specificațiilor și a condițiilor stabilite în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 octombrie 2013.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 167, 27.6.2012, p. 1.
   
      (2)  JO L 325, 11.12.2007, p. 3.
   
      (3)  JO L 123, 24.4.1998, p. 1.
   
      ANEXĂ
      
                  Denumirea comună
               
               
                  Denumirea IUPAC
                  Numere de identificare
               
               
                  Puritatea minimă a substanței active (1)
                  
               
               
                  Data autorizării
               
               
                  Data de expirare a aprobării
               
               
                  Tipul produsului
               
               
                  Condiții specifice (2)
                  
               
            
                  Propiconazol
               
               
                  1-[[2-(2,4-diclorofenil)-4-propil-1,3-dioxolan-2-il]metil]-1H-1,2,4-triazol
                  Nr. CE: 262-104-4
                  Nr. CAS: 60207-90-1
               
               
                  930 g/kg
               
               
                  1 iunie 2015
               
               
                  31 mai 2025
               
               
                  9
               
               
                  La evaluarea produsului, se acordă o atenție deosebită expunerilor, riscurilor și eficacității legate de toate utilizările vizate de o cerere de autorizare, dar care nu sunt abordate în evaluarea nivelului de risc al substanței active realizată de Uniune.
                  Autorizațiile sunt supuse următoarei condiții:
                  Pentru utilizatorii industriali sau profesioniști, se instituie proceduri operaționale sigure și măsuri organizatorice adecvate. În cazurile în care expunerea nu poate fi redusă la un nivel acceptabil prin alte mijloace, produsele trebuie să fie utilizate cu echipament individual de protecție adecvat.
                  În cazul în care un articol a fost tratat cu propiconazol sau include în mod intenționat propiconazol și în cazul în care acest lucru este necesar ca urmare a posibilității contactului cu pielea, precum și a eliberării de propiconazol în condiții normale de utilizare, persoana responsabilă cu introducerea pe piață a articolului tratat se asigură că eticheta oferă informații privind riscul sensibilizării pielii, precum și informațiile menționate la articolul 58 alineatul (3) al doilea paragraf din Regulamentul (UE) nr. 528/2012.
               
            
         (1)  Puritatea indicată în această coloană este gradul minim de puritate al substanței active utilizate pentru evaluarea realizată în conformitate cu articolul 8 din Regulamentul (UE) nr. 528/2012. Substanța activă din produsul introdus pe piață poate avea o puritate egală sau diferită dacă s-a demonstrat echivalența acesteia din punct de vedere tehnic cu substanța activă evaluată.
      
         (2)  În vederea punerii în aplicare a principiilor comune din anexa VI la Regulamentul (UE) nr. 528/2012, conținutul și concluziile rapoartelor de evaluare sunt disponibile pe site-ul internet al Comisiei: http://ec.europa.eu/comm/environment/biocides/index.htm